Mazet vant det franske Formel 3-mesterskapet i 1969 med en Tecno, og gikk i 1970 videre til Formel 2 med Sports Motor-teamet sammen med Tim Schenken. Det var ikke særlig vellykket, og med Shell Petroleum som sponsor kjørte Mazet den sveitsiske føreren Jo Sifferts Formel 2-Chevron når Siffert ikke var tilgjengelig, samt standardbiler for Ford Tyskland. Tilknytningen til Siffert førte til at Mazet kjørte teamets March 701 på Paul Ricard-banen i Frankrikes Grand Prix 1971. Han startet bakerst på en 23.-plass, men han klarte til slutt og komme seg opp på en 13.-plass.